Jessica Alba

Jessica Marie Alba (født 1981) er en amerikansk skuespiller kjent for sine roller i TV-serien Dark Angel, samt filmene Honey, Sin City og Fantastic Four.

 Biografi 

 Tidlig liv 
Alba ble født i Pomonoa i California, og vokste opp på en militærbase med sine katolske foreldre,Om Alba på msnbc.msn.com sin bror Joshua, og sine besteforeldre fram til hun var 16 år gammel. Hennes fars karriere innen luftforsvaret førte familien til Biloxi, Mississippi, og til Del Rio, Texas, før de kom tilbake til California da hun var ni år gammel.

Alba uttrykte en interesse for skuespill helt fra en alder på fem år. Hun tok sitt første skuespillerkurs da hun var tolv, og fikk kontrakt med en skuespilleragent ni måneder senere.

 Karriere 
Albas første opptreden i en film var i en liten rolle i filmen Camp Nowhere, som Gail. Hun ble opprinnelig leid inn for to uker, men rollen hennes viste seg snart å være to måneders arbeide da en av de mer prominente skuespillerne sluttet, og Alba ble plukket ut til å erstatte henne på grunn av at de to hadde lik hårfarge. Den unge Alba opptrådte senere i to nasjonale TV-reklamer for Nintendo og J. C. Penney, og senere hadde hun roller i flere uavhengige filmer. Hun begynte med TV-arbeid i 1994, da hun fikk en tilbakevendende rolle som den unge snobben Jessica i tre episoder av Nickelodeon-serien The Secret World of Alex Mack. Siden fikk hun rollen som Maya i de to første sesongene i TV-serien om Flipper. I 1995 hadde hun en rolle i filmen Venus Rising, som unge Eve.

Etter at Alba gikk ut av high school i en alder av 16, begynte hun å studere skuespill med William H. Macy og hans kone, Felicity Huffman, på Atlantic Theater Company.

I 1998 opptrådte Alba som Melissa Hauer i en episode av Steven Bochcos kriminaldramaserie Brooklyn South, og som Leanne i to episoder av Beverly Hills 90210, og som Layla i en episode av The Love Boat: The Next Wave. I 1999 opptrådte hun i en episode av komiserien P.U.N.K.S.

Alba fikk større Hollywoodroller fra 1999, etter at hun opptrådte som et medlem av en snobbete high school-gjeng i Drew Barrymores romantiske komedie Ukysset, og som den kvinnelige hovedrollen i komediegrøsseren Idle Hands samme år. Hennes store gjennombrudd kom da hun var stjernen i Fox' science-fiction-serie Dark Angel, der manusforfatter og regissør James Cameron plukket henne ut blant 1200 kandidater til rollen som den genetisk modifiserte supersoldaten Max Guevera. Serien gikk i to sesonger før den ble kansellert i 2002. Etter dette har hennes mest bemerkelsesverdige roller vært som danser/koreograf i Honey fra 2003, den eksotiske danseren Nancy Callahan i Sin City, i samspil med Bruce Willis fra 2005, samt som Sue Storm, den usynlige damen, i Fantastic Four fra 2005.

 Personlig liv  
Alba led under anoreksi og en nyreinfeksjon i 2001. Hun var forlovet med sin medspiller i Dark Angel, Michael Weatherly, men de gjorde det slutt før de giftet seg. I januar 2005 begynte hun å gå ut med Cash Warren, en av regissørens assistenter under innspillingen av Fantastic Four, og som hun begynte å gå ut med da hun spilte inn filmen. Jessica og Cash ble den 7. juni 2008 foreldre til datteren Honor Marie Warren. De har også fått datteren Haven Garner Warren, født 2011, og sønnen Hayes Alba Warren, født 31. desember 2017.Dagbladet.no - Jessica Alba ble mamma for tredje gang, besøkt 2. januar 2018. Alba har også uttalt at hun elsker dyr.

 Annet 
 Alba ble nominert til «Verste skuespillerinne» for både Fantastic Four og Into the Blue til den 26. Razzie-utdelingen i 2005Nominasjoner til den 26. Razzie-utdelingen  på razzies.com
 På E!'s «101 Sexiest Bodies» kom Alba på tredjeplass, etter Brad Pitt på andre, og Angelina Jolie som vant.
 Albas foto ble brukt i videospillet Need for Speed: Most Wanted.
 Hennes bror Joshua opptrådte sammen med henne i «And Jesus Brought a Casserole», den siste episoden i den første sesongen av Dark Angel, der han spilte Krit, en av hennes X-5-brødre som ønsket å hjelpe henne å ødelegge Manticore.
 Etter Dark Angel farget Alba håret blondt til sin rolle som Sue Storm i filmen Fantastic Four, et utseende hun har beholdt siden.
 Hun har en tatovering av en tusenfryd med en marihøne i nakken, en tatovering av en sommerfugl like over korsryggen, samt et sanskrit symbol for «padma» på håndleddetOm Albas tatoveringer  på www.thesuperficial.com
 Ifølge et intervju med Rolling Stone, er målene hennes 34-25-34Albas biografi på IMDb
 Playboy har navngitt Alba som en av de 25 mest sexy kjendisene, og sex-stjernen av året i sin utgave i mars 2006, et blad der hun prydet forsiden. Alba ble involvert i en rettssak mot Playboy på grunn av at de brukte bildene (som var promo-bilder fra filmen Into the Blue) uten hennes samtykke. Hun ga etterhvert opp rettssaken etter at hun mottok en personlig unnskyldning fra Playboy-eier Hugh Hefner, som også sa seg villig til å donere penger til to veldedigheter som Alba støtter.
 Den 8. juni 2006 var hun vertinne for MTV Movie Awards.
 Hun har vært med i musikkvideoen I just had sex av The Lonely Island og Akon.
 Moren Catherine Jensen er av dansk, walisisk, engelsk, tysk og fransk opphav. Faren Mark David Alba er av mexikansk opphav. Oldeforeldrene hennes på farsiden var immigranter til USA fra Mexico.
 En DNA-test, utført som del av en gjesteopptreden på TV-programmet Lopez Tonight, viste at hun er 13% av innfødt amerikansk opphav og 87% av europeisk opphav.

 Filmografi 
 År  Tittel  Rolle  Merknader 2017  El Camino Christmas  «Beth Flowers»    2016  The Veil  «Maggie Price»    Mechanic: Resurrection  «Gina»   2015  Barely Lethal  «Victoria Knox»    Entourage  Seg selv   2014  Sin City: A Dame to Kill For  «Nancy Callahan»    Dear Eleanor  «Daisy»   Some Kind of Beautiful  «Kate»   Stretch  «Charlie»   2013  Escape from Planet Earth  «Lena» (stemme)   Machete Kills  «Sartana»   2012  A.C.O.D.  «Michelle»   2011  Spy Kids: All the Time in the World  «Marissa Wilson»   2010  Valentine's Day  «Morley Clarkson»   The Killer Inside Me  «Joyce Lakeland»   Machete  «Sartana Rivera»   An Invisible Sign  «Mona Gray»   Little Fockers  «Andi Garcia»   2009  An Invisible Sign  «Mona Gray»   2008  The Love Guru  «Jane Bullard»  Meet Bill  «Lucy»  The Eye  «Sydney Wells»  2007  Fantastic Four: Rise of the Silver Surfer  «Susan Storm»   Good Luck Chuck  «Cam Wexler»   The Ten  «Liz Anne Blazer»  Awake  «Sam Lockwood»   2005  Into the Blue  «Sam»  Fantastic Four  «Susan Storm»  Sin City  «Nancy Callahan»  2003  Honey  «Honey Daniels»  The Sleeping Dictionary  «Selima»  2000–2002  Dark Angel  «Max Guevera»/«X5-452»  (TV-serie) 2000  Paranoid  «Chloe»  1999  Idle Hands  «Molly»  Ukysset  «Kirsten Liosis»  P.U.N.K.S.  «Samantha Swoboda»   1996  Too Soon for Jeff  «Christy»  (TV-serie) 1995–1996  Flipper   (TV-serie) 1995  Venus Rising  Unge «Eve»  1994  Camp Nowhere  «Gail» 

 Referanser 

 Eksterne lenker 
 Jessica Alba på Yahoo! Movies

 Jessica Alba på TV.com

Kategori:Personer fra USA av canadisk opphav
Kategori:Personer fra USA av dansk opphav
Kategori:Personer fra USA av meksikansk opphav
Kategori:Personer fra Pomona
Kategori:Personer fra Biloxi
Kategori:Personer fra Val Verde County i Texas
Kategori:Skuespillere fra USA
Kategori:Skuespillere innen dataspill